Šiais slapukais aktyvinamos pagrindinės svetainės naršymo ar prieigos funkcijos. Be šių slapukų svetainė tinkamai neveiks.
Naujienos
Kartu su pirma žiemos diena startuoja ir Knygų Kalėdos. Jau kas metine tapusi socialinė akcija kviečia visą mokyklos bendruomenę skaityti knygas, o perskaitytas dovanoti mokyklos bibliotekai. Vyresnių klasių mokiniai už dovanotas knygas gaus dovanų socialinių valandų, o pradinių klasių mokinukai bus nudžiuginti simboline dovanėle. Knygų dovanojimo akcija vyks nuo gruodžio 1 iki 22 dienos.
Lapkričio 16 d. Vitės progimnazijoje vyko kasmetinis Klaipėdos miesto 2-4 klasių dailaus rašto konkursas ,,Plunksnelė". Tauralaukio progimnaziją atstovavo ir puikiai pasirodė 2b klasės mokinė Ūla Šakalytė ir 3a klasės mokinė Guntė Perminaitė, kuri pelnė prizinę 1-ąją vietą. Džiaugiamės ir didžiuojamės Gunte.
Lapkritį ir gruodį vyksta tarptautinis knygų skirtukų apsikeitimo projektas (Bookmarks exchange project), kurį organizuoja Tarptautinė mokyklų bibliotekų asociacija (International association of school librarianship). Mokykla kasmet dalyvauja šiame projekte. Šį kartą projekte dalyvauti pasirinko 3a, 3b, 4b, 2d, 2c, 1a ir 1c klasės. Mokiniai gamino knygų skirtukus kartu su mokytojomis ir išsiuntė savo partneriams, kuriuos parinko projekto organizatoriai. Šiais metais partneriais tapo Vengrijos, Kroatijos, Portugalijos ir Indijos mokyklos. Dabar su nekantrumu laukiame skirtukų iš savo partnerių.
Klaipėdos Tauralaukio progimnazijos bendruomenė kaip ir kasmet prisijungė prie pilietinės iniciatyvos tarptautinei tolerancijos dienai minėti.
Lapkričio 15 d. Tauralaukio progimnazijos 6 – 7 klasių anglų kalbos žinovai skubėjo į Klaipėdos kultūros fabriką žiūrėti muzikinio spektaklio "Pygmalion" pagal Bernard Shaw pjesę. Spektaklį pristatė Lietuvoje gastroliuojančio teatro American Drama Group Europe aktoriai.
Pjesė "Pigmalionas" yra anglų (ir airių) draminės literatūros šedevras tyrinėjantis sudėtingas gyvenimo temas su trupučiu humoro ir begaliniu nuoširdumu.
Spektaklis anglų kalba buvo puiki kalbinė ir kultūrinė patirtis.
Šių metų lapkričio 9 d. Klaipėdos Tauralaukio progimnazijos aštuntokai Simona Aleknavičiūtė, Damyras Dausynas, Izabelė Kuprytė, Austėja Martinauskaitė, Pijus Petrikas ir Gabija Vedeikytė dalyvavo Vakarų Lietuvos regiono anglų kalbos kūrybinio rašymo konkurse "Istorijų kūrimas anglų kalba".